Сарајево, 17.9.2024. године

**НАЈАВА ЗА МЕДИЈЕ**

**Седми састанак Одбора за стабилизацију и придруживање**

Седми састанак Одбора за стабилизацију и придруживање између Европске уније и Босне и Херцеговине биће одржан у четвртак, 19.9.2024. године, у Бриселу (почетак у

10 часова).

Састанком ће са стране БиХ копредсједавати Елвира Хабота, директорка Дирекције за европске интеграције, а са стране ЕУ Валентина Суперти, директорка за Западни Балкан из Опште управе Европске комисије за политику сусједства и преговоре о проширењу.

На састанку ће се разговарати о спровођењу Споразума о стабилизацији и придруживању и препорука Европске комисије везано за политички и економски критеријум, те секторе трговине, индустрије, царина и опорезивања, пољопривреде и рибарства, унутрашњег тржиште и конкуренције, транспорта, енергије, животне средине, иновација, информационог друштва и социјалне политике.

**Предсједавајућа бх. делегације Елвира Хабота медијима ће за телефонску изјаву бити доступна 19.9.2024. године од 13.15 до 13.45 часова. Након састанка Дирекција ће дистрибуисати саопштење.**

**О Одбору за стабилизацију и придруживање**

Одбор за стабилизацију и придруживање је једно од заједничких тијела ЕУ и БиХ успостављених у складу са Споразумом о стабилизацији и придруживању, а у сврху праћења његовог спровођења. Састанци Одбора за стабилизацију и придруживање се, у правилу, одржавају једном годишње. О Одбору види више: <https://www.dei.gov.ba/bs/stabilization-agreement>.

Дирекција за европске интеграције